Foto’s: Kyk hier na Meghan se pragtige ‘tweede’ rokDie gelukkige paartjie vertrek na Frogmore House. Foto: AP Photo. Meghan Markle, die hertogin van Sussex, het laat Saterdagmiddag die elegante, eenvoudige Givenchy-skepping waarin sy met prins Harry, die hertog van Sussex getrou het, verruil vir ŉ meer informele rok. Die twee het vir foto’s poseer toe hulle die Windsor-kasteel verlaat het ná ŉ noenmaal op pad ná hul tweede onthaal by Frogmore House. Prins Charles was die gasheer. Die paartjie het vertrek in ŉ silwerblou Jaguar E-Type Concept Zero. Die motor is volgens die Kensington-paleis oorspronklik in 1968 vervaardig, maar is sedertdien omskep na ŉ elektriese motor. Harry het ewe galant vir haar die motordeur oopgehou voordat hy self agter die stuur ingeklim het. Sosialemediagebruikers was aan die gons oor dié rok en sommige het gemeen dít moes haar trourok gewees het. Sy het haar sluier verwyder en haar hare het los om haar gesig gehang. ŉ Ring met ŉ reusesteen kon aan haar vinger gesien word. Die ring het glo aan prinses Diana, Harry se ma, behoort. Kyk hier na foto’s van die pragrok: